5.3.2008 Jurnalul Oficial al Uniunii Europene L 60/17 REGULAMENTUL (CE) NR. 202/2008 AL COMISIEI din 4 martie 2008 de modificare a Regulamentului (CE) nr. 178/2002 al Parlamentului European şi al Consiliului în ceea ce privește numărul și denumirea grupurilor ştiințifice ale Autorităţii Europene pentru Siguranța Alimentară (Text cu relevanță pentru SEE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 178/2002 al Parla- mentului European și al Consiliului din 28 ianuarie 2002 de stabilire a principiilor și a cerințelor generale ale legislaţiei alimentare, de instituire a Autorităţii Europene pentru Siguranța Alimentară şi de stabilire a procedurilor în domeniul siguranței produselor alimentare (), în special articolul 28 alineatul (4) paragraful al doilea, având în vedere cererea depusă de către Autoritatea Europeană pentru Siguranța Alimentară la 12 septembrie 2007, întrucât: (1) Grupul ştiințific pentru aditivii alimentari, aromele, mijloacele auxiliare de prelucrare și materialele care vin în contact cu alimentele reprezintă un element-cheie pentru siguranța lanțului alimentar şi a protecţiei consu- matorului. (2) Experiența demonstrează că, de la înființarea sa, acestui grup ştiințific i-au fost atribuite aproape 50% din numărul total de mandate trimise Autorităţii Europene pentru Siguranţa Alimentară (AESA). În pofida adoptării unui număr mare de avize ştiințifice pe an, grupul ştiințific întâmpină dificultăți în gestionarea volumului său de activitate. (3) Pe viitor se așteaptă ca numărul de mandate primite de către grupul ştiințific să crească, odată cu adoptarea noii legislații verticale în domeniul vitaminelor şi mineralelor adăugate alimentelor și în domeniul aditivilor alimentari, aromelor și enzimelor. (4) Prin urmare, este necesară înlocuirea acestui grup cu două noi grupuri denumite „Grupul ştiințific pentru aditivii alimentari  şi sursele nutritive adăugate alimentelor” respectiv „Grupul ştiințific pentru materialele care intră în contact cu produsele alimentare, enzimele, aromele și mijloacele auxiliare de prelucrare”. (5)  Împărțirea responsabilităților între cele două noi grupuri ştiințifice ar trebui să vizeze asigurarea că expertiza fiecărui grup ştiințific corespunde propriului domeniu de competență și contribuie la o mai bună gestionare a activităților. Procedurile care reglementează comitetele şi grupurile ştiințifice ale AESA ar trebui să garanteze o coordonare flexibilă și metode armonizate. (6) Prin urmare, Regulamentul (CE) nr. 178/2002 ar trebui modificat în consecință. (7) Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală, ADOPTĂ PREZENTUL REGULAMENT: Articolul 1 La articolul 28 alineatul (4) din Regulamentul (CE) nr. 178/2002 primul paragraf se modifică după cum urmează: 1, Litera (a) se înlocuieşte cu următorul text: „(a) Grupul științific pentru aditivii alimentari și sursele nutritive adăugate alimentelor;” 2. Se adaugă următoarea nouă literă (j): „() Grupul ştiințific pentru materialele care intră în contact cu produsele alimentare, enzimele, aromele şi mijloacele auxiliare de prelucrare.” Articolul 2 Prezentul regulament intră în vigoare în a douăzecea zi de la publicarea în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 4 martie 2008. () JO L 31, 1.2.2002, p. 1. Regulament modificat ultima dată prin Regulamentul (CE) nr. 575/2006 al Comisiei O L 100, 8.4.2006, p. 3). Pentru Comisie Androulla VASSILIOU Membru al Comisiei